text: қошанкөл батыс қазақстан облысы казталов ауданындағы ауыл, қошанкөл ауылдық округі орталығы. аудан орталығы казталовка ауылынан қарай 40 км-дей жерде, сарыөзеннің (кіші өзен) оң жағалық аңғарындағы бетеге, боз, көкпек өскен сортаңды, бозғылт қоңыр топырақты дала белдемінде орналасқан. 1999 жылы тұрғындар саны 1619 адам (836 ер адам және 783 әйел адам) болса, 2009 жылы 1473 адамды (777 ер адам және 696 әйел адам) құрады. 1963-1997 жылдары «қошанкөл» қой өсіру кеңшарының орталығы болды. оның негізінде 1997 жылдан қошанкөлде және округтегі бөгет, ордабай ауылдарында «мерей» жшс және шаруа қожалығы құрылған. орта, бастауыш мектептер, мәдениет үйі, кітапхана, емхана, дәрігерлік пункт бар. тұрғындары елді мекендермен автомобильдік жолы арқылы қатынасады.